Brynjar Níelsson , þingmaður Sjálfstæðisflokksins , sakar „ presta Laugarneskirkju “ um að hafa reynt að koma í veg fyrir að lögregla gæti framfylgt lögum í landinu . Vísar hann til atviks í síðustu viku þar sem tveir hælisleitendur frá Írak , sem vísa átti úr landi , fengu að bíða eftir lögreglu uppi við altari Laugarneskirkju ásamt vinum sínum og Kristínu Þórunni Tómasdóttur , sóknarpresti í Laugarneskirkju og Toshiki Toma , presti innflytjenda , sem veittu þeim andlegan stuðning . Aðeins einn prestur starfar í Laugarneskirkju samkvæmt vef kirkjunnar en Kristín og Toshiki stóðu saman að því að opna dyr kirkjunnar fyrir hælisleitendunum með vilyrði Biskupsstofu . Vildu þau þannig láta reyna á hvort fornar venjur um kirkjugrið yrðu virtar . Mynd : Heiða Helgadóttir Refsivert að hindra lögregluaðgerðir Samkvæmt almennum hegningarlögum varðar þar sektum eða fangelsi að tálma því að handhafi lögregluvalds gegni skyldustörfum sínum . Eins og sjá má á myndbandi sem tekið var upp af lögregluaðgerðinni í Laugarneskirkju höfðu prestarnir engin afskipti af lögreglumönnunum sem framkvæmdu aðgerðina . Hins vegar ræddi starfsmaður Útlendingastofnunar við sóknarprest Laugarneskirkju á vinsamlegum nótum áður en lögregluaðgerðin átti sér stað . Sagðist hann telja framtak kirkjunnar virðingarvert . „ Jæja , nú er evrópukeppninni lokið og þá getur maður tekið upp með góðri samvisku fyrri iðju í leiðindum og neikvæðni . Sem mikill stuðningsmaður Þjóðkirkjunnar varð ég fyrir miklum vonbrigðum þegar prestar Laugarneskirkju , að því virðist með stuðningi yfirstjórnar þjóðkirkjunnar , skyldu hafa frumkvæði að því að reyna að koma í veg fyrir að lögregla gæti framfylgt lögum í landinu með því að hýsa hælisleitendur sem vísað hafði verið frá landinu , “ skrifar Brynjar Níelsson Skráðu þig inn til að lesa Þú færð 4 greinar fríar í mánuði . Þú hefur síðan val um að styrkja óháða blaðamennsku með áskrift á hagstæðu verði , frá aðeins 1.690 krónum á mánuði . Leiðbeiningar má nálgast á stundin.is / leidbeiningar .